en de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk mk en en mk mk bg mk ru mk es hbs_cyr mk mk mk en en mk mk mk mk mk mk mk uk ru mk mk mk ru mk mk mk ru mk mk mk ru mk mk mk ru mk mk mk ru mk mk ru ba mk en hbs_cyr ru hbs_cyr mk mk mk mk zh mk en ru mk mk mk
King of Baggers – вечна битка меѓу Harley Davidson и Indian Motorcycles
MK мотоциклисти на меѓународни трки
Американците дефинитивно знаат да спакуваат производ кој ќе ги анимира гледачите и ќе ги полни касите.
Викендов се извозе првата трка во класата KOB која започна како еден вид на дополнителна содржина во викендите кога се вози Superbike, за подоцна да прерасне во нешто повеќе од тоа. Тоа е првенство во кое учествуваат, во моментов, само два американски бренда и вечни ривали: Harley Davidson & Indian Motorcycles.
По ова можеби сакате да престанате да читате понатаму, но веруваме дека видеото во прилог ќе ви го врати вниманието.
.@McWill99 wins @MotoAmerica #KingOfTheBaggers Race II in Daytona and the #IndianChallenger sweeps the podium. @SSCycle teammate and Race I winner @OharaRacing took second, while Bobby Fong and the @RolandSands team rounded out the podium in third.#indianmotorcycle pic.twitter.com/776CK0IdR6
— Indian Motorcycle (@indianmotocycle) March 13, 2022
Веројатно е појасно за што се работи. Тешкашите од 260kg, pushrod V2-ки од 2.150cm³ и околу 130HP со околу 180Nm на карактеристично ниски вртежи, веројатно не ветуваат многу на хартија, но токму затоа се и интересни за гледање. Лесно е да се тркате со мотори кои се создадени за трки. Ова е како поблиску до тркање со каравани, комбиња или пикапи.
Ако на тоа додадеме и дека победата викендов на патеката во Дејтона ја зема, во последните метри, познатиот Jeremy McWilliams на свои 57 години, тогаш сигурно мора да вреди да се погледне. Познатиот возач кој зад себе има извозено над 100 MotoGP трки, кој за малку ќе ја донесеше првата победа на Aprilia во најмоќната класа, и кој знаеше неверојанто да пролизгува во кривина е идеален возач за ваков тип на шампионат.
Нам ни е овој тип на забава можеби далечен, но се е до презентацијата и до мајндсетот. Ништо не ни е вродено. Треба некој сето тоа да го спакува и да ви го презентира соодветно, а ако ви е отворен умот за нови нешта, до вас е да го прифатите или одбиете.
Да упсеете да привлечете публика која ќе ги гледа овие грдосии, (со куфери!?) како „висат” на свиоците, фаќаат заветрина на правците, па и се лактаат, е навистина подвиг.
Секако помага фактот дека ова е уникатна серија во која се присутни двете американски икони со нивните штрака-штрука ве-двојки кои се национална гордост. Правилата се направени на начин кој треба да ги заштити моторите од претерани модификации, за да се задржи оргиналниот дизајн и концепт на моторот. Така се сочувува историјата и автентичноста. Се користат јаглеродни влакна за оклопот наместо фабричкиот, за помала тежина, но не смее да отстапува во изгледот.
Можеби ќе ве привлече, а можеби и не, но еве за крај и кратко видео од минатогодишното финале. Уживајте!
Previous article: Danilo Petrucci ја освојува Америка Пред Next article: Petrucci по Дакар, продолжува во Америка. Следно
Сите Орман да фатиме!
После дождот секогаш излегува сонцето и навистина викендов тоа и се случи на Мотокрос трката која...
Забарот повторно најдобар на дожд
Единствено португалскиот возач Oliveira на KTM успеваше да им одолее на ордата возачи на Ducati,...
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
King of Baggers – вечна битка меѓу Harley Davidson и Indian Motorcycles
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.